Komisijos reglamentas (EB) Nr. 905/2004
2004 m. balandžio 29 d.
iš dalies keičiantis Tarybos reglamento (EB) Nr. 2501/2001, numatančio bendrųjų tarifų lengvatų sistemos taikymą nuo 2002 m. sausio 1 d. iki 2004 m. gruodžio 31 d., priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gruodžio 10 d. Tarybos reglamentą (EB) Nr. 2501/2001, numatantį bendrųjų tarifų lengvatų sistemos taikymą nuo 2002 m. sausio 1 d. iki 2004 m. gruodžio 31 d. [1], ypač į jo 35 straipsnį,
kadangi:
(1) Reglamento (EB) Nr. 2501/2001 35 straipsnis nustato to Reglamento priedų atnaujinimo tvarką siekiant atsižvelgti į Kombinuotosios nomenklatūros pakeitimus.
(2) 2003 m. rugsėjo 11 d. Komisijos reglamente (EB) Nr. 1789/2003, iš dalies pakeičiančiame Tarybos reglamento (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo I priedą [2], yra pateikiami duomenys, turintys įtakos Reglamento (EB) Nr. 2501/2001 III ir IV prieduose pateiktiems sąrašams. Šis Reglamentas įsigaliojo 2004 m. sausio 1 d.
(3) Todėl nuo 2004 m. sausio 1 d. reikėtų atitinkamai iš dalies pakeisti Reglamento (EB) Nr. 2501/2001 III ir IV prieduose pateiktus sąrašus.
(4) Šiame Reglamente numatytos priemonės atitinka Bendrųjų lengvatų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2501/2001 III ir IV priedai iš dalies keičiami pagal šio Reglamento priedą.
2 straipsnis
Šis Reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 29 d.